'U Comune de Tarde se n'a sciute in disseste finanziarie purcè téne 'nu sacche de dèbbete: 'u 18 ottommre 2005, date jndr'à quale ha state dichiarate 'u disseste finanziarie, 'u comune tenève dèbbete accertate pe € 357.356.434 ma jndr'à 'u mese de Marze 2007 'u cape d'a commissione de liquidazione de Tarde, Frangische Boccia, ha ditte ca le dèbbete supranescene le 637 miliùne de euro e le trasute arrivane a 60 miliune de euro. Onne ditte ca 'u disseste de Tarde è 'u cchiù gruesse disseste ca ha maje state in Itaglie e 'u seconde disseste finanziarie d'u munne apprisse quidde d'a cetate americane de Seattle. 'A giunda comunale ca 'a causate 'u disseste ere cumannete da 'u sinnache Rossana Di Bello e 'u vicesinnache Michele Tucci. Osce a die se ste svolge 'u processe pe valutà de ce jè 'a colpe.